stanford-oval/wikipedia huggingface dataset:
Gabon
Politiikka > Vallankaappaus 2023

Elokuun 2023 lopulla Gabonin tasavaltaiskaartin komentaja Brice Oligui Nguema syrjäytti presidentti  Omar Ali Bongon ja asetti tämän kotiarestiin. Myöhemmin samana päivänä ilmoitettiin että syrjäytetty presidentti Bongo on  siiretty eläkkeelle. Sotilasjuntan johtaja, kenraali Brice  Oligui Nguema vannoi valan 4. syyskuuta presidentinlinnassa Gabonin pääkaupungissa Librevillessä hallituksen virkamiesten, armeijan ja paikallisten johtajien edessä. Hän lupasi palauttavansa vallan siviileille "vapaiden, läpinäkyvien" vaalien jälkeen, mutta ei antanut päivämäärää sotilashallinnon päättymiselle. Monet Gabonissa ottivat vastaan muutoksen innoikkaina, mutta jotkut sanovat, että kenraali Ngueman hallinto on jatkoa 55-vuotiaalle Bongojen dynastialle.
Kaapauksen jälkeen Afrikan unioni keskeytti Gabonin osallistumisen kaikkeen toimintaansa kuten myös Keski-Afrikan alueellinen liittouma.  Myöhemmin vallan kaapannut sotilasjohtaja tapasi Keski-Afrikan alueen maiden lähettämän välittäjän. Hän tapasi myös vaaleissa olleen oppositioehdokkaan Albert Ondo Ossan osana maan jälleenrakennusta koskevia neuvotteluja.
Oltuaan pidätettynä kahdeksan päivää vallankaappauksen jälkeen sotilasjohtajat sanoivat, että syrjäytetty presidentti Ali Bongo voi lähteä maasta. Ali Bongo sai vakavan aivohalvauksen vuonna 2018, ja hänellä on ollut vaikeuksia liikuttaa oikeaa jalkaansa. Bongot olivat vallassa 55 vuotta. Tuona aikana monet elivät köyhyydessä öljyrikkaassa maassa eliitin ryöstäessä valtion tuloja. Yksi pahiten kärsineistä yhteisöistä oli eläkeläiset, ja monet eläkeläiset kamppailivat selviytyäkseen.
Sotilasjuntan nimittämä pääministeri Raymond Ndong Sima sanoi 11. syyskuuta 2023 julkaistussa uutisessa, että juntta haluaa nähdä prosessin päättyvän vaaleihin kahden vuoden kuluttua.
Yhdysvallat ilmoitti pidättäytyvänsä avusta, joka saattaa auttaa Gabonin hallitusta elokuun vallankaappauksen jälkeen, Yhdysvallat jatkaa kuitenkin operatiivista toimintaa maassa, kuten Yhdysvaltain kansalaisia tukevia diplomaatti- ja konsulitoimintoja. Ulkoministeri Antony Blinken sanoi Yhdysvaltain hallituksen keskeyttävän tietyt Gabonin hallitusta hyödyttävät ulkomaanapuohjelmat, kun se arvioi maan armeijan jäsenten perustuslain vastaista puuttumista. Lokakuussa 2023 Yhdysvallat ilmoitti vahvistaneensa virallisesti, että maassa tapahtui vallankaappaus. Se tarkoittaa Yhdysvaltain lain mukaan ei-humanitaarisen avun lopettamista.
Politiikka > Vapauksien kehitys

Freedom Housen vuonna 2024 julkaiseman raportin mukaan presidentti Ali Bongo Ondimba erotettiin vallankaappauksen myötä virastaan, joka sai alussa laajaa kannatusta. Vallankaappauksen johtaja Brice Oligui Nguema ei kuitenkaan ole onnistunut sitoutumaan vaalien lopulliseen aikatauluun. Merkittäviä ongelmia esiintyy edelleen, kuten maahanmuuttajien syrjintä, etnisten vähemmistöryhmien syrjäytyminen, sekä naisten oikeudellinen ja tosiasiallinen epätasa-arvo.
Aluejako ja suurimmat kaupungit

Gabon jakautuu hallinnollisesti yhdeksään provinssiin. Nämä jakautuvat 48 pienempään osa-alueeseen, joiden ranskankielinen nimitys on départements, nämä edelleen pienempiin alueisiin, joita kutsutaan nimellä préfet ja nämä vielä pienempiin sous-préfet-alueisiin. Provinssia johtaa kuvernööri, joka on suoraan sisäministeriön alainen ja presidentin nimittämä.
Estuaire
Haut Ogooué
Moyen Ogooué
Ngounié
Nyanga
Ogooué-Ivindo
Ogooué-Lolo
Ogooué-Maritime
Woleu-Ntem
Vuoden 2013 väestönlaskennassa viisi suurinta kaupunkia olivat
Libreville (703 939)
Port-Gentil (136 462)
Franceville (110 568)
Owendo (79 300)
Oyem (60 685)
Talous

Gabon on pienen asukasmäärän ja suurten luonnonrikkauksien ansiosta Afrikan rikkaimpia valtioita. 1970-luvun alussa löydetyt öljyesiintymät tuottavat nykyisin noin puolet bruttokansantuotteesta ja 80 prosenttia viennistä. Maa tuottaa vientiin myös mangaania, uraania ja puutavaraa. Maanviljely työllistää 64 prosenttia työvoimasta mutta tuottaa vain viisi prosenttia bruttokansantuotteesta.
Vuonna 2020 ostovoimalla painotettu (PPP) bruttokansantuote asukasta kohti oli 14 400 dollaria, mutta tulot eivät jakaudu tasaisesti vaan noin kolmannes väestöstä elää köyhyydessä. YK:n kehitysohjelma UNDP:n laskeman Inhimillisen kehityksen indeksillä (Human Development Index, HDI) mitattuna Gabon oli vuonna 2007 sijalla 103 yhteensä 185 arvioidusta maasta.
Gabon on Saharan eteläpuolisen Afrikan neljänneksi suurin öljyntuottaja, Afrikan toiseksi suurin puutavaran viejä, ja sillä on suuret mangaani- ja uraanivarat, mutta silti suuri osa sen väestöstä elää edelleen köyhyydessä. Taloudellinen epätasa-arvo aiheuttaa poliittisia paineita. Maan taloudellinen tilanne heilahtelee öljyn maailmanmarkkinahintojen mukaan. Se oli toipumassa vuoden 2014 alamäestä, kun koronaviruspandemia sekoitti maan taloutta uudelleen 2019.
Gabonissa on 44 lentokenttää, joista 14:llä on päällystetty kiitotie. Rautatietä on 649 kilometriä ja päällystettyä maantietä 900 kilometriä. Satamakaupunkeja ovat Libreville, Owendo ja Port-Gentil sekä öljysatamat Ganba ja Lucina. Maassa on käynnissä tieverkon kehittämisohjelma, jonka tavoitteena on, että vuonna 2016 päällystettyä maantietä olisi yli 3 600 kilometriä.
Väestö

Vuoden 2013 väestönlaskennassa Gabonin asukasluku oli 1 811 079, YK:n tilastoihin perustuva arvio vuodelle 2020 oli 2 226 000.
Väkiluvusta on ollut kiistoja: vuoden 2003 väestönlaskennassa todettiin väkiluvun kasvaneen kymmenessä vuodessa puolitoistakertaiseksi, mutta oppositio ja eräät riippumattomat tarkkailijat ovat syyttäneet hallitusta lukemien suurentelemisesta ja vaalirekisterien väärentämisestä suurempien avustusten saamiseksi.
Gabonin väestö jakautuu lähes 40 etniseen ryhmään, joiden rajat tosin ovat epämääräisempiä kuin Afrikassa yleensä. Kolme suurinta ryhmää ovat fangit, teket ja kongot, joihin kuuluvat sirat ja punut. Maassa asuu myös noin 150 000 siirtolaista, pääasiassa muista Afrikan maista muuttaneita.
Noin 55–75 prosenttia gabonilaisista on uskonnoltaan kristittyjä (pääosin katolisia), mutta osa harjoittaa kristinuskon rinnalla perinteisiä animistisia uskomuksia. Pelkästään animismia harjoittavia on noin 10 prosenttia väestöstä. Muslimeita on alle prosentti.
Aikuisista oli vuonna 2018 lukutaitoisia 85 prosenttia.
Kulttuuri

Gabonin sademetsissä elää Baka-pygmejä, joiden kulttuuri perustuu edelleen ennen kaikkea metsästämiseen, kalastamiseen ja keräilyyn. Pygmeillä on monipuolinen musiikki- ja tanssiperinne. Heidän kansantaiteeseensa kuuluvat myös erilaisista kasvikuiduista punotut korit.
Gabonilaisten ruokavaliossa pääasiallinen hiilihydraattien lähde on maniokki. Siitä käytetään juuria, ja lisäksi sen nuoria lehtiä käytetään vihanneksina. Paljon kasvatetaan muitakin kasviksia ja hedelmiä, kuten munakoisoa, tomaattia, sokeriruokoa, banaania, papaijaa, ananasta, mangoa, avokadoa ja kookosta. Proteiinia saadaan kalastamalla joesta tai merestä ja jonkin verran metsästämällä.
Urheilu

Gabonin jalkapallomaajoukkueen suurin saavutus on puolivälieriin pääsy Afrikan mestaruuskilpailuissa vuosina 1996 ja 2012.lähde?
Gabon on osallistunut olympialaisiin vuodesta 1972. Sen joukkueessa on ollut yleensä 1–7 urheilijaa, mutta Lontoossa 2012 jalkapallojoukkueen mukanaolon myötä 28 urheilijaa. Maan ainoa mitalisti on Lontoossa hopeaa saavuttanut taekwondoin Anthony Obame.
Aiheesta muualla

Kuvia tai muita tiedostoja aiheesta Gabon Wikimedia Commonsissa
Matkaopas aiheesta Gabon Wikimatkoissa
| n k Afrikan valtiot |
| --- | --- | --- |
|  Pohjois-Afrikka |  Algeria  Egypti  Libya  Marokko  Mauritania  Sudan  Tunisia  |  |
|  Länsi-Afrikka |  Benin  Burkina Faso  Gabon  Gambia  Ghana  Guinea  Guinea-Bissau  Kamerun  Kap Verde  Kongon tasavalta  Liberia  Mali  Norsunluurannikko  Niger  Nigeria  Päiväntasaajan Guinea  São Tomé ja Príncipe  Senegal  Sierra Leone  Togo  |  |
|  Keski-Afrikka |  Burundi  Keski-Afrikan tasavalta  Kongon demokraattinen tasavalta  Ruanda  Tšad  |  |
|  Itä-Afrikka |  Djibouti  Eritrea  Etelä-Sudan  Etiopia  Kenia  Seychellit  Somalia  Tansania  Uganda  |  |
|  Eteläinen Afrikka |  Angola  Botswana  Etelä-Afrikka  Komorit  Lesotho  Madagaskar  Malawi  Mauritius  Mosambik  Namibia  Swazimaa  Sambia  Zimbabwe  |  |
 Itsehallintoalueet: Länsi-Sahara kiistanalainen alue  Mayotte  Réunion  Saint Helena 
| n k Islamilainen yhteistyöjärjestö |
| --- | --- |
Jäsenet:  Afganistan  Albania  Algeria  Azerbaidžan  Bahrain  Bangladesh  Benin  Burkina Faso  Brunei  Djibouti  Egypti  Gabon  Gambia  Guinea  Guinea-Bissau  Guyana  Indonesia  Irak  Iran  Jemen  Jordania  Kamerun  Kazakstan  Kirgisia  Komorit  Kuwait  Libanon  Libya  Malediivit  Malesia  Mali  Marokko  Mauritania  Mosambik  Niger  Nigeria  Norsunluurannikko  Oman  Pakistan  Palestiina  Qatar  Saudi-Arabia  Senegal  Sierra Leone  Somalia  Sudan  Suriname  Tadžikistan  Togo  Turkki  Turkmenistan  Tunisia  Tšad  Uganda  Uzbekistan  Yhdistyneet arabiemiirikunnat 
Jäädytetty:  Syyria 
Tarkkailijat:  Bosnia ja Hertsegovina  Keski-Afrikka  Pohjois-Kypros  Venäjä  Thaimaa 
| n k OPEC |
| --- | --- |
Jäsenvaltiot:  Algeria  Angola  Gabon  Irak  Iran  Kongon tasavalta  Kuwait  Libya  Nigeria  Päiväntasaajan Guinea  Saudi-Arabia  Venezuela  Yhdistyneet arabiemiirikunnat 
Metsänorsuja
Gabonin provinssit.
Naaamioita Gabonista ja Kamerunista Münchenin etnologisessa museossa.
Kenraalibasso

Kenraalibasso on musiikin sävellyskäytäntö, joka on kehittynyt barokin aikana käytetystä basso continuosta. Kenraalibasso pyrki alun perin säästämään aikaa, vaivaa ja nuottipaperia, ilmaisten kuitenkin (riittävän) tarkasti sävellyksen muodon. Kenraalibasso-nimellä on laaja merkityssisältö ja sitä pidetään 1600-luvun saksalaisen harmoniaopin esiasteena. Satsioppi, joka korosti säveltämisen tarkkuutta, muutti kenraalibasson sisältämään numeroita, signatuureja, joilla haluttiin välttää sekaannukset. Kenraalibasso oli barokkiajan sävellystekniikka, jolla luotiin harmonis-kontrapunktinen metakieli, homofoninen tyyli, josta kehittyi länsimaisen musiikin harmoniaoppi. Kenraalibasso-tekniikasta kehittyi sääntöoppi ja sitä sovellettiin mm. musiikkiteosten harmonis-kontrapunktin analysointiin ja selvittämiseen.
Kenraalibassossa nuottiviivastolle on merkitty ainoastaan bassoääni. Soitettaessa bassoääni täydennetään neliääniseksi kenraalibasson sääntöjen mukaisesti. Nuottien yläpuolelle merkitään tarvittaessa intervallimerkintöjä, jotta oikea sointu ja sointukäännös tulevat selville. Kenraalibassomerkintä ei määritä soinnun asemaa, eli sitä, minkä äänen tulee olla ylimpänä.
Kenraalibasson neliääninen sointukudos on homofonista. Äänet eivät siis ole itsenäisiä, vaan soinnussa pyritään mahdollisimman hyvään yhteissointiin. Toisaalta usein saadaan aikaan myös itsenäiseltä kuulostavia melodioita ylä-ääniinkin, ja elävässä musiikissa kenraalibasson ankarimmista äänenkuljetussäännöistä saatetaankin poiketa.
Sääntöjä ja kieltoja

sointujen yhdistäminen harmonisesti tai melodisesti
kielletyt rinnakkaiskulut (esimerkiksi rinnakkaiset kvinttikulut samaan suuntaan)
kielletyt melodiakulut
kahdennus
kadenssi
Aiheesta muualla

Kuvia tai muita tiedostoja aiheesta Kenraalibasso Wikimedia Commonsissa
Ahti Peltonen

| Ahti Peltonen |
| --- | --- |
 Ahti Peltonen esiintymässä Simerockissa vuonna 2024
Henkilötiedot
Koko nimi:  Ahti Alvar Aleksi Peltonen
Syntynyt: 6. joulukuuta 1999 (ikä 25) Vaasa
Ammatti:  artisti
Muusikko
Taiteilijanimi:  AHTI
Laulukielet:  suomi
Aktiivisena:  2016–
Tyylilajit:  rap
Levy-yhtiöt:  Warner Monsp
Aiheesta muualla
Kotisivut
  [ Muokkaa Wikidatassa ] [ ohje ]  
Ahti Alvar Aleksi Peltonen (tyyliteltynä AHTI, s. 6. joulukuuta 1999 Vaasa) on suomalainen rap-artisti. Hänet tunnetaan mm. ”Maanantai sessarit” -nimisestä rap-sarjasta, johon kuuluu kahdeksan osaa. Ahti on julkaissut useita singlejä. Hän julkaisi debyyttialbuminsa "Normijäbä" huhtikuussa, 2023. Albumi striimasi platinaa.
Ahdin menestyneimpiä kappaleita ovat ”Matkustaja” (feat. Aksel Kankaanranta), ”Väärään aikaan” (feat. Hugo) ja ”Yksinkertasta” (feat. Costi).
27.09.2024. AHTI julkaisi myös toisen albumin. (AHTI). Ahtin sanoituksia voi löytää myös muiden artistien lauluista.
Diskografia > Albumit

| Nimi | Julkaisutiedot | Listasijoitukset> Albumilista |
| --- | --- | --- |
| Normijäbä |  Julkaistu: 21. huhtikuuta 2023  Formaatti: digitaalinen lataus  Levy-yhtiö: Warner Music Finland | 2. |
| AHTI |  Julkaistu: 27. syyskuuta 2024  Formaatti: digitaalinen lataus  Levy-yhtiö: Warner Music Finland | - |
Diskografia > Singlet

| Vuosi | Single | Albumilta | Listasijoitukset> Singlelista |
| --- | --- | --- | --- |
| 2016 | "Uppoova laiva" | – | – |
| 2017 | "Silmä" (feat. Jonihey) | – | – |
| 2017 | "Maanantai sessarit" | – | – |
| 2017 |  | – | – |
| 2017 | "Jotain Enemmän" | – | – |
| 2017 | "Unelmii" | – | – |
| 2017 | "Mitä Susta Saan" | – | – |
| 2018 | "Maanantai sessarit pt. II" | – | – |
| 2018 | "Epätietoisuus" | – | – |
| 2018 | "Maanantai sessarit pt. III" | – | – |
| 2020 | "Maanantai sessarit pt. IV" | – | – |
| 2020 | "Greta" | – | – |
| 2020 | "Pelastat mut taas" | – | – |
| 2020 | "Kehumatta paras" | – | – |
| 2021 | "Emppu" | – | – |
| 2021 | "Matkustaja" (feat. Aksel Kankaanranta) | – | 11. |
| 2021 | "Maanantai sessarit 5" | – | – |
| 2022 | "Goose" | – | – |
| 2022 | "Gang (Maanantai sessarit 6)" | – | – |
| 2022 | "Stara" (feat. Costi) | – | – |
| 2022 | "100%" | – | – |
| 2022 | "Yksinkertasta" (feat. Costi) | Normijäbä | 8. |
| 2022 | "Maanantaisessarit 7" | – | – |
| 2022 | "Mitä sul oli mieles" | Normijäbä | 8 |
| 2023 | "Kaikkee sitä kuulee" | Normijäbä | – |
| 2023 | "Kiltti" | Normijäbä | 12. |
| 2023 | "XO" (feat. Madboiali) | Normijäbä | 20. |
| 2023 | "Välivesi" | Normijäbä (deluxe) | – |
| 2023 | "Ensi-ilta" (feat. Aliisa Syrjä) | Normijäbä (deluxe) | 38. |
| 2023 | "Taiteilijaelämää" (feat. VilleGalle) | AHTI | 9. |
| 2023 | "Just sillee" | AHTI | 11. |
| 2023 | "Väärään aikaan" (feat. HUGO) | AHTI | 1. |
| 2024 | "Kissa" (feat. Averagekidluke) | AHTI | 4. |
| 2024 | "Taustapeili" | AHTI | 14. |
| 2024 | "Ärsyttävä" | AHTI | 7. |
| 2024 | ”Sun luokse” (feat. Isac Elliot) | AHTI | 2. |
Jukolan viesti 2018

| Jukolan viesti 2018 |
| --- | --- |
 Lahti-Hollola-Jukola
 Lahti-Hollola-Jukolan logo
Kilpailupaikka:   Hälvälä, Hollola
Ajankohta:  16.–17. kesäkuuta 2018
Järjestävä seura:  Lahden Suunnistajat -37 & Hollolan Urheilijat -46
Venlojen viesti
Joukkueita:  1 632
Maaliintulleita:  1 518
Voittaja:   Stora Tuna OK (4.)
Jukolan viesti
Joukkueita:  1 901
Maaliintulleita:  1 644
Voittaja:   Koovee (3.)
Virallinen sivusto:  Jukolan viesti 2018
 ← 20172019 →
Jukolan viesti 2018 eli Lahti-Hollola-Jukola oli 70:s Jukolan viesti -tapahtuma. Se käytiin 16.–17. kesäkuuta 2018 Hollolan Hälvälässä. Järjestävänä seurana toimivat Lahden Suunnistajat -37 ja Hollolan Urheilijat -46. Aiemmin Hollola oli isännöinyt Jukolan viestiä vuosina 1951 ja 1987. Miesten Jukolan viestin voitti Koovee, jolle voitto oli kolmas. Naisten 41:sen Venlojen viestin voitti jo neljännen voittonsa ansainnut Stora Tuna OK.
Tulokset > Venlojen viesti

1. osuus: 6,2 km

2. osuus: 6,2 km

3. osuus: 5,4 km

4. osuus: 7,9 km

Joukkueita: 1632, joista hyväksytysti maaliintulleita: 1518
| Sija | nro>  | Joukkue | Loppuaika |
| --- | --- | --- | --- |
| 1 | 3 |  Stora Tuna OK Anna Mårsell Magdalena Olsson Julia Jakob Tove Alexandersson | 2.37.32 |
| 2 | 13 |  Göteborg Majorna OK  Lisa Holer Anna Forsberg Lina Strand  Judith Wyder | + 4.45 |
| 3 | 9 |  MS Parma  Anastasija Rudnaja Tiia Istolahti Tuulia Viberg Maija Sianoja | + 5.10 |
| 4 | 16 |  Järla Orientering | + 6.34 |
| 5 | 1 |  Alfta ÖSA OK | + 6.39 |
| 6 | 2 |  Ol Norska | + 7.08 |
| 7 | 11 |  Koovee | + 9.14 |
| 8 | 36 |  Södertälje Nykvarn Orienter | + 11.14 |
| 9 | 21 |  IGTISA | + 11.17 |
| 10 | 118 |  OK Pan Århus | + 11.51 |
| 11 | 8 |  IFK Moras OK | + 11.52 |
| 12 | 10 |  SK Pohjantähti | + 12.06 |
| 13 | 27 |  Hiisirasti | + 12.51 |
| 14 | 17 |  Rastikarhut | + 14.49 |
| 15 | 6 |  Halden SK | + 15.25 |
Tulokset > Jukolan viesti

| --- | --- |
 1. osuus: 11,0 km  2. osuus: 11,9 km  3. osuus: 12,7 km  4. osuus: 8,8 km :  5. osuus: 8,7 km  6. osuus: 10,8 km  7. osuus: 15,1 km 
Joukkueita: 1901, joista hyväksytysti maaliintulleita: 1644
| Sija | nro>  | Joukkue | Loppuaika |
| --- | --- | --- | --- |
| 1 | 2 |  Koovee Joni Hirvikallio Topi Anjala  Lauri Sild  Oleksandr Kratov  Kenny Kivikas  Timo Sild  Daniel Hubmann | 7.27.18 |
| 2 | 1 |  IFK Göteborg Max Peter Bejmer Johan Högstrand  Vetle Ruud Bråten Jonas Pilblad Jens Wängdahl Fredrik Bakkman  Eskil Kinneberg | + 4.38 |
| 3 | 7 |  Paimion Rasti Daniel Stenlund Jesse Laukkarinen Fredric Portin Vili Niemi  Bartosz Pawlak  Frédéric Tranchand  Olav Lundanes | + 8.37 |
| 4 | 5 |  Halden SK | + 12.15 |
| 5 | 4 |  Södertälje Nykvarn Orienter | + 12.41 |
| 6 | 36 |  Kalevan Rasti | + 16.31 |
| 7 | 18 |  Nydalens SK | + 16.38 |
| 8 | 54 |  Stora Tuna OK | + 16.51 |
| 9 | 24 |  Malungs OK Skogsmårdarna | + 17.58 |
| 10 | 8 |  Hiidenkiertäjät | + 19.15 |
| 11 | 17 |  IL Tyrving | + 19.52 |
| 12 | 26 |  NTNUI | + 20.02 |
| 13 | 11 |  OK Linne | + 20.14 |
| 14 | 3 |  Tampereen Pyrintö | + 21.31 |
| 15 | 33 |  Fredrikstad SK | + 26.10 |
Aiheesta muualla

Venlojen viestin 2018 tiivistelmä Jukola.com-sivustolla[vanhentunut linkki]
Jukolan viestin 2018 tiivistelmä Jukola.com-sivustolla
Venlojen viestin 2018 GPS-seuranta ja kartat RouteGadget-palvelussa
Jukolan viestin 2018 GPS-seuranta ja kartat RouteGadget-palvelussa
19. helmikuuta

19. helmikuuta on gregoriaanisen kalenterin mukaan vuoden 50. päivä. Vuodesta on jäljellä 315 päivää (karkausvuonna 316).
Nimipäivät

suomalainen kalenteri: Eija
suomenruotsalainen kalenteri: Fritjof
ortodoksinen kalenteri: Arhippa, Arhi
pohjoissaamenkielinen kalenteri: Eijá
vanhemmissa kalentereissa: Dieterius, Gabinus, Gabriella, Gottlieb, Hermolaus, Kauppo, Konkordia, Susanna
Tapahtumia

1674 – Englanti ja Yhdistyneet Alankomaat solmivat Westminsterin rauhan, jonka seurauksena Uusi Amsterdam siirtyi Englannille, joka nimesi siirtokunnan New Yorkiksi.
1714 – Suuri Pohjan sota: Napuen taistelu käytiin Isossakyrössä. Venäjä sai taistelussa merkittävän voiton Ruotsin joukoista.
1861 – Maaorjuus lopetettiin Venäjällä.
1878 – Thomas Edison sai patentin keksimälleen fonografille.
1942 – Toinen maailmansota: Japani pommitti Darwinia Australiassa.
1945 – Toinen maailmansota: Iwo Jiman taistelu alkoi noin 30 000 yhdysvaltalaissotilaan noustua maihin Iwo Jimassa.
1959 – Yhdistynyt kuningaskunta myönsi Kyprokselle itsenäisyyden.
1964 – Paul Simon teki kappaleen "The Sound of Silence" joka nosti hänet ja Art Garfunkelin tähteyteen. He esiintyivät nimellä Simon & Garfunkel.
1986 – Neuvostoliitto laukaisi avaruusasema Mirin ensimmäisen moduulin Maata kiertävälle radalle.
1986 – Yhdysvaltain senaatti ratifioi kansanmurhan kieltävän sopimuksen 37 vuotta sen allekirjoittamisesta.
2008 – Fidel Castro ilmoitti luopuvansa Kuuban presidentin virasta.
2014 – Sami Jauhojärvi ja Iivo Niskanen voittivat olympiakultaa hiihdon parisprintissä.
Kivi

Dioriittia
Jalokiviä (timanttia)
Kallio muodostuu kivestä.
Kivi on seosmateriaali, joka muodostuu mineraaleista. Kivet luokitellaan eri kivilajeihin niiden mineraalisisällön mukaan. Useimmiten mineraalit ovat tiiviisti toisiinsa liittyneitä, ja ne saattavat muodostaa kiviin kerroksia tai erilaisia kuvioita. Joskus mineraalit erottuvat silmämääräisesti, mutta joskus ne ovat erotettavissa vasta mikroskoopilla.
Kivilajit jaotellaan syntyperänsä mukaan magmakivilajeihin, sedimenttikivilajeihin ja metamorfisiin kivilajeihin. Magmakivet ovat muodostuneet kiteytyneestä magmasta, sedimenttikivet vanhempien kivilajien rapautuessa sekä muodostaessa iskostuneita yhdisteitä ja metamorfiset kivet puolestaan magma- ja sedimenttikivien joutuessa syvällä maan kuoressa kuumuuden sekä kovan paineen alaisiksi. Maankuoren kivilajeista 95 prosenttia on syntynyt sulasta kiviaineksesta ja vain 5 prosenttia on kerrostumalla syntyneitä tai niistä muuttuneita.
Kivi on epäorgaaninen eli elottoman luonnon aine. Joskus kivissä voi olla kasvien tai eläinten esihistoriallisia jäänteitä eli fossiileja.
Kiveä käytetään teollisuudessa moniin eri tarkoituksiin, kuten keittiötasoihin. Kivi on materiaalina kalliimpaa, mutta monessa tarkoituksessa kestävämpää kuin esimerkiksi puu.
Kivien päätyypit > Magmakivilajit

Magmakivilajit ovat syntyneet jähmettymällä magmasta, maankuoressa tai sen alla sijaitsevasta pääasiassa sulasta kiviaineksesta. Ne jakautuvat plutonisiin eli syväkivilajeihin, jotka ovat jähmettyneet jo syvällä maankuoressa, sekä tulivuorista maan pinnalle purkautuneesta laavasta syntyneisiin vulkaanisiin eli pintakivilajeihin. Tavallisimpia syväkivilajeja ovat graniitti, dioriitti, gabro ja peridotiitti sekä pintakivilajeja puolestaan kvartsiporfyyri, andesiitti ja basaltti. Joskus erotetaan omaksi ryhmäkseen kallioperän raoissa jähmettyneet juonikivilajit, joita ovat muun muassa graniitti- ja dioriittiporfyyri sekä diabaasi.
Kivien päätyypit > Sedimenttikivilajit

Sedimentti- eli kerrostuneet kivilajit ovat syntyneet, kun kerrostumalla muodostuneet maalajit ovat iskostuneet tai kun vesiliuoksista on saostunut aineksia kiinteäksi kiveksi. Ne jakautuvat kolmeen tyyppiin: klastisia eli mekaanisia sedimenttikivilajeja ovat muun muassa sorasta iskostunut konglomeraatti, hiekasta iskostunut hiekkakivi ja savesta kovettunut savikivi. Kemiallisia sedimenttikivilajeja ovat vesiliuoksista saostumalla syntyneet suola- ja kalkkikivet, joista mainittakoon sintteri ja merkelikivi. Organogeeniset sedimenttikivilajit ovat syntyneet eloperäisen toiminnan seurauksena: kivihiilikauden kasvijäänteistä syntyi kivihiili, ja liitukauden aikana eläneiden eliöiden kalkkikuorista syntyi eloperäinen kalkkikivi, kuten liitu merten planktoneliöiden kuorista.
Kivien päätyypit > Metamorfiset kivilajit

Metamorfiset eli muuttuneet kivilajit ovat kivilajeja, jotka ovat syntyneet metamorfoosin seurauksena magma- tai sedimenttikivilajeista. Metamorfoosissa kivilajien kiderakenne ja mineraalikoostumus muuttuu paineen ja lämpötilan kasvun seurauksena. Ilmiötä esiintyy varsinkin vuorijonopoimutuksissa. Yleisimpiä metamorfisia kivilajeja ovat gneissi, kiilleliuske, amfiboliitti, kiteinen kalkkikivi, serpentiinikivi ja vuolukivi. Suomen kallioperästä suurin osa koostuu metamorfisista kivilajeista, lähinnä syväkivistä ja kiilteisistä liuskeista.
Kirjallisuutta

Sepänmaa, Yrjö & Heikkilä-Palo, Liisa & Kaukio, Virpi (toim.): Jalo kivi.  Helsinki:  Maahenki, 2010.  ISBN 978-952-5652-81-9
Aiheesta muualla

Kuvia tai muita tiedostoja aiheesta Kivi Wikimedia Commonsissa
Geologian tutkimuskeskus: Tavallisimpia kivilajeja Suomessa (Arkistoitu – Internet Archive)
Kiviteollisuusliiton kivi-sivut
Sari Grönholm (toim.), Reijo Alviola, Kari A. Kinnunen, Kari Kojonen, Niilo Kärkkäinen & Hannu Mäkitie: Retkeilijän kiviopas, Geologian tutkimuskeskus, 3. painos, ISBN 951-960-973-6 (pdf)
Jukolan viesti 2019

| Jukolan viesti 2019 |
| --- | --- |
 Kangasala-Jukola
 Kangasala-Jukolan logo
Kilpailupaikka:   Heponiemi, Kangasala
Ajankohta:  15.–16. kesäkuuta 2019
Järjestävä seura:  Kangasala SK
Venlojen viesti
Joukkueita:  1 723
Maaliintulleita:  1 624
Voittaja:   Fredrikstad SK (1.)
Jukolan viesti
Joukkueita:  1 975
Maaliintulleita:  1 652
Voittaja:   Stora Tuna OK (1.)
Virallinen sivusto:  Jukolan viesti 2019
 ← 20182021 →
Jukolan viesti 2019 eli Kangasala-Jukola oli 71. Jukolan viesti -tapahtuma. Se käytiin 15.–16. kesäkuuta 2019 Kangasalan Heponiemessä. Järjestävänä seurana toimi Kangasala SK. Edellisen kerran Kangasala oli isännöinyt Jukolan viestiä vuonna 1955. Miesten Jukolan viestin voitti Stora Tuna OK, jolle voitto oli ensimmäinen. Naisten 42. Venlojen viestin voitti niin ikään ensimmäisen voittonsa ansainnut Fredrikstad SK.